CELEX: C2007/199/38
Language: fi
Date: 2007-08-25 00:00:00
Title: Asia C-314/07: Kanne 6.7.2007 — Euroopan yhteisöjen komissio v. Portugalin tasavalta

25.8.2007   
            
            
               FI
            
            
               Euroopan unionin virallinen lehti
            
            
               C 199/24
            
         Kanne 6.7.2007 — Euroopan yhteisöjen komissio v. Portugalin tasavalta
   (Asia C-314/07)
   (2007/C 199/38)
   Oikeudenkäyntikieli: portugali
   Asianosaiset
   
      Kantaja: Euroopan yhteisöjen komissio (asiamiehet: G. Rozet ja P. Costa de Oliveira)
   
      Vastaaja: Portugalin tasavalta
   Vaatimukset
   
               —
            
            
               On todettava, että Portugalin tasavalta ei ole noudattanut EY 39 artiklan ja työntekijöiden vapaasta liikkuvuudesta yhteisön alueella 15.10.1968 annetun neuvoston asetuksen (ETY) N:o 1612/68 (1) 3 artiklan 1 kohdan mukaisia velvoitteitaan, koska se on Azorien autonomisen alueen opettajien ulkoisessa valintamenettelyssä asettanut etusijalle ne hakijat, joihin sovelletaan valintamenettelysääntöjen 25 §:n 7 momentin a alakohtaa, joka on hyväksytty 9.6.2003 annetun alueellisen lakiasetuksen nro 27/2003/A nojalla,
            
         
               —
            
            
               Portugalin tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   9.6.2003 annetun alueellisen lakiasetuksen nro 27/2003/A 25 §:n 7 momentin nojalla vahvistetut etusijakriteerit, joita sovelletaan luokitellessa Azorien autonomisen alueen koulujen ja pedagogisen piirin henkilöstöön ainakin kolmeksi vuodeksi nimitettäviä hakijoita, johtavat työntekijöiden vapaata liikkuvuutta koskevien yhteisön säännösten kanssa ristiriitaiseen kansalaisuuteen perustuvaan syrjintään siitä riippumatta, sovelletaanko niitä myös Portugalin kansalaisiin, jotka asuvat maan muissa osissa. Syrjinnän käsite sisältää ilmeisen kansalaisuuteen perustuvan syrjinnän lisäksi myös kaikki ne muodot, jotka muita erotteluperusteita soveltamalla johtavat tosiasiallisesti samaan lopputulokseen.
   Komissio katsoo, että Portugalin viranomaisten väitettä siitä, että hakijan yhteys Azorien autonomiseen alueeseen voi olla merkki hakijan halukkuudesta pysyä alueella, ei voida pitää objektiivisena seikkana, jolla voitaisiin perustella hakijoiden nimittämisen rajoittamista kyseessä olevissa ulkoisissa valintamenettelyissä.
   
      (1)  EYVL L 257, s. 2.